**Päätös ympäristösuojelulain 118§ mukaisen melua ja tärinää aiheuttavaa toimintaa koskeva ilmoituksen johdosta, Niemiharjun sora-alue, Savukosken kunta, Savukoski, kiinteistöllä RN:o 742-405-10-17.**

**Ilmoittajan tiedot:**

Ilmoittajan nimi tai toiminimi Savukosken kunta

Y-tunnus 0210704-7

Osoite Kauppakuja 2 A

 98800 Savukoski

Yhteyshenkilö Sami Ämmälä

Puhelinnumero 0406772044

Sähköposti sami.ammala@savukoski.fi

**Asia vireille:**

Ilmoitus on tullut vireille Savukosken kunnan ympäristönsuojeluviranomaiseen 27.8.2024.

**Toiminnan sijainti:**

Toiminnan kohde sijaitsee n. 8,5 km Savukosken kuntakeskuksesta kaakkoon, maantie 965 varrella, Tenniöjoen ja maantie 965 välisessä maastossa.

**Toiminnan kuvaus ja ilmoitetut ympäristönsuojelutoimet:**

Murskaustoimintaa suoritetaan 14.10.2024 klo 07:00 alkaen, 13.12.2024 klo 20:00 asti. Murskaus suoritetaan arkipäivisin klo 07:00 – 20:00 välisenä aikana. Murskaus suoritetaan kaivukoneella, pyöräkuormaajalla ja 2-3 vaiheisella murskausasemalla. Murskauksen tarkempi ajankohta tullaan ilmoittamaan lähikiinteistöjen asukkaille ennen murskaustöiden aloittamista.

Melua aiheutuu kaivukoneesta, pyöräkuormaajasta ja 2-3 vaiheisesta murskausasemasta. Melutaso on arvioitu 10 metrin etäisyydellä melulähteestä olevan 80-85 dB. Lähin asuinrakennus sijaitsee 250 metrin etäisyydellä ottamisalueesta, maantie 965 toisella puolella.

**Lausunnot ja asianosaisten kuuleminen:**

Ilmoitus on tullut vireille kuulutuksena viranomaisen verkkosivulla 29.8.2024. Kuulutus on julkaistu Koti-Lappi lehdessä 4.9.2024. Ilmoitus liitteineen on ollut nähtävillä 29.8. – 7.10.2024 Koillis-Lapin ympäristöterveydenhuollon verkkosivuilla osoitteessa: [Nähtävillä olevat asiakirjat - Kemijärvi (kemijarvi.fi)](https://kemijarvi.fi/asuminen-ja-ymparisto/ymparisto-ja-luonto/ymparistonsuojelu/nahtavilla-olevat-asiakirjat/) sekä Savukosken kunnan teknisellä osastolla, Kauppakuja 2 A, 98800 Savukoski.

Ilmoitus on annettu myös yleisenä tiedoksiantona, koska kaikkia asianosaisia ei voitu tavoittaa tavallisena tai todisteellisena tiedoksiantona.

Muistutuksia / vastineita ei ilmoituksen takia ole tullut Savukosken kunnan ympäristöviranomaiseen.

Ely-Keskukselta on pyydetty melulupailmoitukseen lausuntoa.

Ely-keskuskelta ei tullut lausuntoa Savukosken kunnan ympäristönsuojeluviranomaiseen.

**Päätöksen takia annettavat määräykset ja niiden perustelut:**

Savukosken kunnalle myönnetään lupa melua tuottavalle toiminnalle Savukosken kunnan, Niemiharjun soranottoalueelle, kiinteistölle RN:o 742-405-10-17 seuraavin lupaehdoin:

1. Toiminnassa tulee vähimmäisvaatimuksena noudattaa valtioneuvoston asetusta kivenlouhimojen, muun kivenlouhinnan ja kivenmurskaamojen ympäristönsuojelusta (VnA 800/2010), ellei tässä päätöksessä säädetä asetusta tiukemmista ympäristönsuojelutoimenpiteistä.
2. Murskaaminen suoritetaan, aikaisintaan 14.10.2024 klo 07:00 alkaen, viimeistään päättyen 14.12.2024 klo 20:00.
3. Murskaaminen on tehtävä arkipäivisin alkaen aikaisintaan klo 07:00 ja päättyen viimeistää klo 20:00.
4. Kuormaaminen ja kuljetus on tehtävä arkipäivisin klo 07:00 – 22:00 välisenä aikana.
5. Toiminnanharjoittajan tulee olla riittävästi selvillä toiminnan ympäristövaikutuksista ja ympäristöriskeistä sekä haitallisten vaikutusten vähentämismahdollisuuksista. (YSL 6§).
6. Toimijan tulee tiedottaa 1 kilometrin (1000m) säteellä sijaitsevien asuinkiinteistöjen asukkaita toiminnasta kiinteistöille jaettavalla tiedotteella, ennen toiminnan aloittamista. Tiedotteesta tulee käydä ilmi toiminnan aikataulu sekä yhteyshenkilö, johon kiinteistön asukkaat voivat olla yhteydessä mahdollisten toiminnasta aiheutuvien häiriöiden takia.
7. Melulähteet on sijoitettava teknisten mahdollisuuksien mukaan siten, että melun leviäminen alttiisiin kohteisiin on mahdollisimman vähäistä. Melun leviämistä voidaan estää melulähteiden ja toimintojen oikealla sijoittamisella (YSL 11§).
8. Toiminnan harjoittaja vastaa kaikista toiminnan aiheuttamista muutoksista talousvesikaivojen vedenlaadussa ja muista mahdollisista ympäristövahingoista. Ympäristölain nojalla tapahtuvassa toiminnassa syntyvään vahinkoon sovelletaan ympäristövahinkolakia (737/1994).
9. Toiminta on järjestettävä siten, että siitä ei aiheudu pintavesien, pohjavesien tai kaivojen pilaantumista.
10. Kiintoaineksen kulkeutuminen vesistöön on estettävä. Mahdolliset muodostuvat valumavedet tulee ohjata pois alueelta hallitusti. Vesien johtaminen ei saa aiheuttaa vettymis- tai muuta haittaa viereisillä kiinteistöillä tai alapuolisilla alueilla ympäristössä (VnA 800/0210 10§) ja (YSL 527/2014, 155 ja 156§).
11. Toiminta on järjestettävä siten, että siitä ei aiheudu luonnonsuojelulain vastaisia seurauksia.
12. Toiminnassa käytettävä laitteisto ja koneet on sijoitettava teknisten mahdollisuuksien mukaan toiminta-alueella siten, että pölyn leviäminen saadaan ehkäistyä mahdollisimman tehokkaasti. Pöly ei saa levitä työmaan ulkopuolelle. Pölyn joutumista ympäristöön on tarkkailtava koko toiminnan ajan. Tarvittaessa pölyn joutumista ympäristöön on estettävä käyttämällä pölyn torjumisen kannalta parasta käyttökelpoista tekniikkaa (YSL 11§).
13. Toiminnanharjoittajan on järjestettävä toimintansa niin, että ympäristön pilaantuminen voidaan ehkäistä ennakolta. Toiminnanharjoittajan on rajoitettava toimintansa päästöt ympäristöön mahdollisimman vähäisiksi (YSL 7§).
14. Koneiden ja laitteiden kunnossapidosta on huolehdittava. Ympäristön pilaantumista voidaan ehkäistä ennakolta pitämällä koneet ja laitteet hyvässä kunnossa.
15. Polttoaineiden ja muiden ympäristön pilaantumisen vaaraa aiheuttavien aineiden pääsy maaperään, pohjaveteen ja pintavesiin on estettävä. Mahdolliset päästöt on välittömästi ilmoitettava torjuntaviranomaiselle sekä ympäristönsuojeluviranomaiselle.
16. Toiminnanharjoittaja on vesilain mukaisessa vastuussa mahdollisista vesiin kohdistuvista haitoista ja siten velvollinen tarvittaviin korjaus- ja korvaustoimenpiteisiin.
17. Alueella käytettävien polttoainesäiliöiden on oltava kaksoisvaippasäiliöitä tai kiinteästi valuma-altaallisia säiliöitä, niiden on kestettävä mekaanista ja kemiallista rasitusta. Säiliöt on varustettava ylitäytön estolaitteilla, tankkauslaitteistot lukittavilla sulkuventtiileillä.
18. Kuormauskalusto on syytä tankata Savukosken kuntakeskuksessa ko. polttoaineen jakeluasemalla. Huoltotoimenpiteet on myös syytä tehdä asianmukaisella huoltopisteellä, ei soranottoalueella (YSL 16§ ja 17§).
19. Toiminta-alueen jätehuolto on järjestettävä jätelain (646/2011) ja sen nojalla annettujen säädösten mukaisesti siten, että toiminnasta ei aiheudu ympäristön roskaantumista eikä haittaa terveydelle tai ympäristölle.
20. Alue tulee siistiä toiminnan jälkeen (YSL 7½ ja JL 13§).
21. Jätteen alkuperäinen tuottaja vastaa jätehuollon kustannuksista (JL 20§). YSL 118§:n mukaisen ilmoituksen takia annettavassa päätöksessä on annettava tarpeelliset määräykset toiminnan järjestämiseen liittyvien jätelain mukaisten velvollisuuksien täyttämiseksi (YSL 122§). Roskaamiskielto (JL 72§), roskat ovat roskaajan vastuulla (JL 73§).
22. Toiminnanharjoittajan on ryhdyttävä viipymättä onnettomuuden tai häiriötilanteen edellyttämiin torjunta- tai korjaustoimiin ympäristön pilaantumisen ehkäisemiseksi ja haitallisten ympäristövaikutusten vähentämiseksi. Aiheutuneiden ympäristövaikutusten selvittäminen on aloitettava tilanteen edellyttämässä laajuudessa valvontaviranomaisen kanssa sovittavalla tavalla (YSL 14§).
23. Onnettomuus- ja häiriötilanteita varten toiminta-alueella on oltava riittävä alkusammutus- ja vuotojen torjuntakalusto. Laitteiden läheisyydessä on oltava hätäkytkimet sekä ohjeet menettelystä vuoto- ja tulipalotapauksissa.
24. Onnettomuuksista ja häiriötilanteista aiheutuvien haittojen ehkäisemiseksi poltto- ja voiteluaineet sekä muut kemikaalit on säilytettävä turvallisesti (YSL 7§).
25. Varautumalla onnettomuus- ja häiriötilanteisiin, esimerkiksi kemikaalien oikeanlaisella säilyttämisellä ja riittävällä alkusammutus- ja vuotojen torjuntakalustolla, voidaan ehkäistä onnettomuus- ja häiriötilanteista aiheutuvaa ympäristön pilaantumista.

**Päätöksestä valittaminen ja ilmoituksen käsittelystä perittävä maksu**

Tähän päätökseen voidaan hakea muutosta Vaasan hallinto-oikeudelta. Viimeinen muutoksenhakupäivä on 18.11.2024. Valitusosoitus liitteenä.

Ilmoituksen käsittelystä peritään asian vireilletulo ajankohdan taksan mukainen maksu 200,00 € (kaksisataa euroa).

Koillis-Lapin ympäristöterveydenhuollon ympäristönsuojeluviranomaisen taksa, Kemijärven kaupungin ympäristöterveyslautakunta 25.1.2024.

**Taksan kohdat:**

* 3.1§: Lupien ja ilmoitusten ja muiden asioiden käsittelymaksut: Liite 1, kohta 25 a) YSL 12 luvun mukaisten ilmoitusten käsittely; melua ja tärinää aiheuttava tilapäinen toiminta (YSL 118§).

**Päätöksen tekijä**

Vs. ympäristötarkastaja

Pekka Liisanantti

ymparistonsuojelu@kemijarvi.fi

**Delegointipäätökset**

Kemijärven kaupunki / ympäristöterveyslautakunta 23.1.2023.

**Sovelletut säännökset**

Ympäristönsuojelulaki (527/2014) 6 §, 7 §, 11§, 14 §, 16 §, 17 §, 85 §, 118 §, 121 §, 122 §, Jätelaki (646/2011) 13 §, 20 §.

Valtioneuvoston asetus ympäristönsuojelusta (713/2014) 24 §, 26 §.

Valtioneuvoston päätös melutason ohjearvoista (993/1992).

Valtioneuvoston asetus kivenlouhimojen, muun kivenlouhinnan ja kivenmurskaamojen ympäristönsuojelusta 9.9.2010/800 8 §.

Luonnonsuojelulaki 5.1.2023/9 1 §.

Pekka Liisanantti

Vs. ympäristötarkastaja

Kemijärvellä 11.10.2024

**LIITTEET**

Valitusosoitus